কারা এমবোজি
সেরিনিয়ে মোবু কারা এমবোজি (ফরাসি: Kara Mbodji; জন্ম: ২২ নভেম্বর ১৯৮৯; কারা এমবোজি নামে সুপরিচিত) হলেন একজন সেনেগালীয় পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং সেনেগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন। ২০১১ সালে, এমবোজি সেনেগাল অনূর্ধ্ব-২৩ দলের হয়ে সেনেগালের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সেনেগালের বয়সভিত্তিক দলের হয়ে খেলার পর, তিনি ২০১১ সালে সেনেগালের হয়ে আন্তর্জাতিক পর্যায়ে অভিষেক করেছেন; সেনেগালের জার্সি গায়ে তিনি এপর্যন্ত ৪৭ ম্যাচে ৫টি গোল করেছেন।